**Wilhelm Sulpiz Kurz**, kalt *Sulpiz Kurz*, pseudonym: *Johann Amann* (født 5. mai 1834 i Augsburg i Bayern, død 15. januar 1878 på Pinang), var en tysk botaniker som var botanisk direktør i Buitenzorg på Vest-Java og Calcutta i Britisk India. Han arbeidet i det som i dag er India, Indonesia, Malaysia, Burma og Singapore.

Liv og virke
------------

### Bakgrunn

Hans far, Aloys Kurz (død 13. januar 1842), *geprüfter Lehramts-Kandidat* og litograf, var i 1836 tegnelærer ved *Kreis-Landwirtschafts- und Gewerbs-Schule* i Augsburg, og fra 1839 også ved den polytekniske skole der.

Etter hans død flyttet famlen til München, og det var der at Sulpiz' interesse for plantenes verden våknet.[] Etter latin- og handelsskole begynte han på gymnasium, der Otto Sendtner ledet hans samlelyst inn i «bestemte baner».[] For å finne tilfredsstillelse for sin reiselyst forsøkte han seg en kortere tid å utdanne seg til kjøpmann, men bestemte seg snart for heller å bli botanisk reisende. Som hospitant ved universitetet i München besøkte han forelesninger om botanikk, mineralogi, kjemi og fysikk. Han var student under Carl Friedrich Philipp von Martius.

### Reisende

I 1854 tvang ulykkestilfeller i familien og derpå følgende pangemangel ham til å lete etter eget livsunderhold.[] Han dro avsted til Hollandog arbeidet i et apotek i in Delft. 

Den botaniske have i Bohor
Han lærte seg det nederlandske språk, og seilte til Java med falske papirer (på «Johann Amann») og trådte inn i nederlandsk tjeneste der, for Koninklijk Nederlandsch-Indisch Leger.[] Han tjenestegjorde i Batavia, Bangka og i krigen mot buggineserne på Celebes. Guverneurgeneral av Nederlandsk India fikk i september 1859 forflyttet som botanisk medarbeider ved den bortaniske have (Kebun Raya Bogor) i Buitenzorg sør for Batavia.[] I perioden 1856–1863 assisterte han Johannes Elias Teijsmann.

I 1864 ble han beveget av den britiske botanikeren Thomas Anderson, som da reiste i de nederlandske kolonier, om å bli med ham tilbake til Calcutta og der bli kurator for herbariet i den botaniske hage i Seebpore der.[] Denne stilling innehadde han til sin død, noe som viste seg å være til stor gagn for indisk botanikk.[]

Kurz ble ofte sendt på botaniske forskings- og innsamlingsoppdrag. Han utforsket i Burma og Pegu, og tilbragte tre måneder på Andamanøyene, hvorom han utarbeidet en omfattende beretning i 1870.

Et av hans spesialfelter var bananslekten (*musa*).

Planten *Hydnocarpus kurzii*, som vokser i India og i Burma, ble oppkalt til hans ære.[]

Litteratur
----------

* *Flora: oder, Allgemeine botanische Zeitung.* Band 61; S. 114
* Indian Journal of Forestry, Bände 7-9 (1984); S. 135
* Bulletin of the Botanical Survey of India - Band 26 - Seite 159
* 
* 
*

Referanser
----------

1. ↑   Wikikilden[Hentet fra Wikidata]
2. ↑  «Abkürzungen naturwissenschaftlicher Autorennamen in Meyers Konversationslexikon, 4. Auflage.». *Die Retro-Bibliothek* **(tyska)**. Besøkt 9. januar 2015.
3. ↑  «Index of Botanists». *Harvard University Herbaria & Libraries* **(engelska)**. Harvard University. Besøkt 9. januar 2015.
4. ↑  Königlich Bayersches Intelligenz-Blatt für den Ober-Donau-Kreis: 1836; S. 230
5. ↑
6. ↑   (PDF S. 118)

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** LCCN **·** ISNI **·** Botanist
 |